‘Ryk’ sakeman plunder saamQhawe Sithole het glo saam in KwaZulu-Natal geplunder waarna hy in hegtenis geneem is. (Foto: Facebook / Michael Hay) Die uitvoerende hoof van Ubuntu Wealth Management, ’n finansiële maatskappy in Pretoria, Gauteng, is geskors nadat hy glo in verband met plundertogte in Umhlanga, KwaZulu-Natal, in hegtenis geneem is. Onluste en grootskaalse plundering duur sedert verlede Vrydag in dié provinsie voort. Qhawe Sithole, stigter van dié maatskappy, het glo onder meer ’n wasmasjien, drank, ŉ fiets, braaistoel en ander braaitoerusting opgeraap en in sy Jeep Wrangler geprop. Foto’s van die voorval is intussen wyd op sosiale media gedeel. Die maatskappy het sedertdien ’n verklaring uitgereik wat sê dat Sithole met onmiddellike inwerkingtreding geskors is hangende die uitkoms van die saak en ’n onafhanklike ondersoek na die aanklagte teen hom. Qhawe Sithole het glo onder meer ’n wasmasjien, drank, ŉ fiets, braaistoel en ander braaitoerusting in sy Jeep Wrangler geprop. (Foto: Facebook / Michael Hay) “Sodra die raad al die feite van die saak bekom en bestudeer het, sal die voorgestelde dissiplinêre optrede teen hom of enigiemand anders gedoen word, soos dit nodig is. Die raad sal so spoedig moontlik dissiplinêre optrede instel sodat die saak so gou as moontlik opgelos kan word. “Die kwessie bly ’n groot bekommernis vir die raad. Ons wil ons aandeelhouers en die publiek verseker dat die nodige aandag hieraan gegee word.” Luidens die maatskappy se webblad het Sithole sy skoolloopbaan by die private spogskool Hilton College in KwaZulu-Natal voltooi voordat hy in 2013 ’n BCom-graad in ekonomie aan die Universiteit van Kaapstad verwerf het. Sithole het ook ’n nagraadse diploma in finansiële beplanning aan die Universiteit van die Vrystaat behaal en sy honneursgraad in ekonomie deur Unisa voltooi. Hy het glo ook ’n sertifikaat in sakeontleding en waardering aan die London School of Economics and Political Science verwerf. ’n Oënskynlike kennis van Qhawe Sithole, Michael Hay, het teen hom op Facebook uitgevaar. ’n Oënskynlike kennis van Sithole, Michael Hay, het teen hom op Facebook uitgevaar. “Jy is ’n skande vir jou voormalige skool, die gedragsowerheid vir die finansiële sektor (FSCA) en die land.” Hay het ook bevraagteken hoe Ubuntu finansiële raad aan ander kan gee as hyself “nie waardes het nie”. Dié plasing is ook op sosiale media gedeel. ’n Ander sosialemediagebruiker het op Twitter gesê “nie elke plunderaar is arm nie”. Kapt. Nqobile Gwala, polisiewoordvoerder, het gesê die polisie kan nie in dié stadium meer inligting bekendmaak nie. Not every looter is poor. Qhawe Sithole a former Hilton College pupil & founder & CEO at Ubuntu Wealth Management was caught with a looted washing machine, bicycle, bar stool & braai accessories in his Wrangler. This chap stays in Umhlanga nogal. pic.twitter.com/VoF7YENOZK — KG (@KgotsoM2) July 15, 2021